നിരപരാധിത്വം തെളിയിക്കും, രാജിവെയ്ക്കേണ്ട സാഹചര്യമില്ല വിചാരണ നേരിടുമെന്ന് മന്ത്രി വി. ശിവന്കുട്ടി നിയമസഭാ കയ്യാങ്കളിക്കേസില് സുപ്രീംകോടതി വിധി അംഗീകരിക്കുന്നുവെന്ന് വി ശിവന്കുട്ടി. നിരപരാധിത്വം വിചാരണക്കോടതിയില് തെളിയിക്കും. വിധി വ്യക്തമായി മനസിലാക്കിയതിന് ശേഷം കൂടുതല് പ്രതികരിക്കാമെന്നും വിധി അനുസരിക്കാന് താന് ബാധ്യസ്ഥനാണെന്നും ശിവന്കുട്ടി പറഞ്ഞു. പ്രതിഷേധം രാഷ്ട്രീയ അവകാശ പോരാട്ടമായിരുന്നു. സമരപോരാട്ടങ്ങളുടെ ഭാഗമായി നിരവധി കേസുകള് വരാറുണ്ട്. സംഭവിച്ചതില് കുറ്റബോധമില്ലെന്നും വി.ശിവന്കുട്ടി പ്രതികരിച്ചു. മന്ത്രി സ്ഥാനം രാജിവെക്കേണ്ട സാഹചര്യമില്ല. അത് സംബന്ധിച്ച് കോടതി ഒരു നിരീക്ഷണവും നടത്തിയിട്ടില്ല. ഇത് ഇന്ത്യാ രാജ്യത്ത് ആദ്യത്തെ വിധിയല്ലെന്നും ശിവന്കുട്ടി പറഞ്ഞു. നിയമസഭാ കയ്യാങ്കളിക്കേസില് വിദ്യാഭ്യാസ മന്ത്രി വി ശിവന്കുട്ടി ഉള്പ്പെടെയുള്ളവര് വിചാരണ നേരിടണമെന്നാണ് സുപ്രീംകോടതിയുടെ നിര്ണായക വിധി. കേസ് പിന്വലിക്കാനുള്ള സര്ക്കാര് നടപടി തെറ്റാണ്. എം.എല്.എമാരുടെ നടപടികള് ഭരണഘടനയുടെ അതിര്വരമ്ബുകള് ലംഘിച്ചു. അതിന് ജനപ്രതിനിധികളുടെ പരിപക്ഷ പ്രയോജനപ്പെടുത്താനാവില്ല. പൊതുമുതല് നശിപ്പിക്കുന്നത് അഭിപ്രായ സ്വാതന്ത്ര്യത്തിന്റെ പരിധിയില് ഉള്പ്പെടുത്താനാവില്ലെന്ന് ചൂണ്ടിക്കാട്ടിയ കോടതി കേസ് പിന്വലിക്കാനുള്ള സര്ക്കാറിന്റെ ആവശ്യം തള്ളി.